kardosdrur/scandi-wiki huggingface dataset:
Lone Hadrup

Lone Hadrup (født 1943) er en tidligere dansk atlet. Hun var medlem af Viborg Atletikforening.

Lone Hadrup var med til at på Bislett Stadion under kvindelandskampen mod Norge 20. juli 1960 at sætte den danske rekord på 4 x 100 meter stafet. Rekordholdet bestod af Lone Hadrup, Bodil Nørgaard, Anne-Lise Olsen og Vivi Markussen, der løb i den nævnte rækkefølge. Den nye rekordtid 47,9 sek var forbedring på godt to sekunder af den hidtidige
rekord, som var sat under olympiaden i London i 1948.

Lone Hadrup er storesøster til Else Hadrup.

Internationale mesterskaber 
 1965 NM 100 meter  12,2
 1961 NM 200 meter  25,7
 1961 NM 100 meter  12,5

Danske mesterskaber 
  1962 200 meter 25,8
  1962 100 meter 12,2
  1961 100 meter 12,1
  1961 200 meter 25,2
  1959 100 meter 12,9

Eksterne henvisninger 
 DAF i tal – Lone Hadrup

Sprintere fra Danmark
Atleter fra Viborg AM
DFLP

Forkortelsen DFLP har flere betydninger og kan henvise til flere artikler:

 Democratic Front for the Liberation of Palestine – En selvstændighedsbevægelse i Palæstina
 Dansk Forening for Ludomaner og Pårørende
Dansk Forening for Ludomaner og Pårørende

Dansk Forening for Ludomaner og Pårørende (DFLP) er en frivillig, social og landsdækkende forening, der som den første i Danmark, har som hovedformål at yde støtte til ludomaner og pårørende i Danmark, samt bidrage til en forebyggende indsats mod ludomani.

Eksterne henvisninger 
 Foreningens hjemmeside 

Forening for Ludomaner og Pårørende
Ludomani
Patientforeninger
Hanna Schygulla

Hanna Schygulla (født 25. december 1943 i Königshütte) er en tysk skuespiller og sanger, der især er kendt for sine roller i en række af Rainer Werner Fassbinders film fra 1970'erne. Hun modtog således Sølvbjørnen som bedste kvindelige skuespiller for hovedrollen i Maria Brauns ægteskab ved filmfestivalen i Berlin i 1979.

Opvækst 
Hanna Schygulla blev født under anden verdenskrig i den nu polske by i Øvre Schlesien Chorzów, dengang tysk under navnet Königshütte. Hendes far var tømmerhandler, men på fødselstidspunktet indkaldt som infanterist i den tyske hær. Han blev senere taget til fange af amerikanske tropper i Italien og holdt som krigsfange til 1948. Ved krigens afslutning blev Königshütte sammen med andre dele af det østlige Tyskland en del af Polen, og det kom til etniske udrensninger af det tyske flertal i byen, hvilket gjorde, at Hanna og hendes mor flygtede mod vest og slog sig ned i München, hvor hun voksede op. Efter endt skolegang og et år som aupair-pige i Paris indledte Schygulla studier i tysk og romansk litteratur i München, idet hun samtidig tog skuespillektioner ved Fridl-Leonhard-Studio.

Karriere 
I forbindelse med sine skuespillektioner havde hun i 1963 første gang mødt Rainer Werner Fassbinder, og da han i september 1967 var med til at etablere det eksperimenterende Action-Theater, hentede han Schygulla som en af skuespillerne. Hun spillede en række roller her og på afløseren Antiteater, og hun fik nogle småroller i forskellige film, inden hun fik en af hovedrollerne i Fassbinders første lange spillefilm, Kærlighed er koldere end døden i 1969. Dette var startskuddet til hendes medvirken i alle Fassbinders film indtil 1972 samtidig med, at hun fortsat også medvirkede i hans teaterstykker.

Efter titelrollen i Fassbinders Effi Briest i 1974 trak hun sig ud af det nære samarbejde med ham som instruktør, og begyndte at lave film med forskellige andre instruktører, lige som hun begyndte at spille mere konventionel teater og klassiske stykker. I 1978 vendte hun tilbage til Fassbinder og indspillede Maria Brauns ægteskab, der, om noget, gav hende et stort internationalt gennembrud, i det hun modtog Sølvbjørnen ved filmfestivalen i Berlin. Hun medvirkede i flere af Fassbinders sene succes'er som Berlin Alexanderplatz og Lili Marleen, og da Fassbinder døde i 1982, fortsatte Schygulla i en række tyske, franske, italienske og amerikanske filmproduktioner. 

I 1990'erne fik Schygulla efterhånden også gang i en ganske succesfuld sangkarriere, hvor hun indspillede plader og turnerede med viser af bl.a. Bertolt Brecht og franske og spanske sange. Hun har siden 1981 boet i Paris.

Fra midten af 2000'erne har hun indspillet film med en række unge filminstruktører som Hans Steinbichler i  Winterreise (2006) og Fatih Akin i På himlens kant (2007). Sidstnævnte indbragte Schygulla en pris som bedste skuespiller i en birolle ved uddelingen af National Society of Film Critics Award.

Filmografi

Noter

Eksterne henvisninger 

 
 

Skuespillere fra Tyskland
Sangere fra Tyskland
American Association 1885

American Association 1885 var den fjerde sæson i baseballligaen American Association. Ligaen havde deltagelse af otte hold, som hver skulle spille 112 kampe i perioden 18. april – 5. oktober 1885. I forhold til den forrige sæson var ligaen blevet reduceret, idet følgende fem hold var blevet skåret væk:
 Columbus Buckeyes, som lukkede efter 1884-sæsonen og solgte alle sine spillere til Pittsburgh Alleghenys. Dermed fik holdet kun to sæsoner i ligaen.
 Toledo Blue Stockings, som dermed kun fik én sæson i ligaen.
 Washington Statesmen, som selv trak sig fra ligaen i løbet af 1884-sæsonen.
 Indianapolis Hoosiers, som dermed kun fik én sæson i ligaen.
 Richmond Virginians, der ikke fik forlænget aftalen med ligaen efter sæsonen før at have erstattet Washington Statesmen.

Mesterskabet blev vundet af St. Louis Browns, som vandt 79 og tabte 33 kampe, og som dermed sikrede sig sit første mesterskab i American Association. På vejen mod mesterskabet vandt Browns 27 hjemmekampe i træk i perioden 26. april – 5. oktober 1885. Det var en ny Major League Baseball-rekord for flest hjemmesejre i træk, og pr. 2012 er rekorden endnu ikke er blevet slået.

Resultater

Kilder / eksterne henvisninger 

 Retrosheet – The 1885 Season 
 Baseball Reference – 1885 American Association Team Statistics and Standings 
 Baseball Almanac – Year In Review : 1885 American Association

Baseball i 1885
Sæsoner i American Association (1882-91)
American Association 1886

American Association 1886 var den femte sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 17. april – 15. oktober 1886.

Mesterskabet blev vundet af St. Louis Browns, som vandt 93 og tabte 46 kampe, og som dermed sikrede sig sit andet mesterskab i American Association – det første blev vundet i 1885.

Resultater

Kilder / eksterne henvisninger 

 Retrosheet – The 1886 Season 
 Baseball Reference – 1886 American Association Team Statistics and Standings 
 Baseball Almanac – Year In Review : 1886 American Association

Baseball i 1886
Sæsoner i American Association (1882-91)
Drage (Nordfrisland)

Drage er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger fem kilometer øst for Frederiksstad ved Ejderen i landskabet Stabelholm.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene). Den grænser mod syd til Ditmarsken og mod øst til Slesvig-Flensborg Kreds.

Historie 
Stabelholm led i middelalderen meget under oversvømmelser, især efter 1338, og to marsksogne, Sankt Johannes syd for Svavsted og Dornebøl sydøst for Sønderhøft, skal være gået helt til grunde og befolkningen flyttet op på gest-randen henholdsvis i syd og nord. Derved skulle to byer, hvoraf den ene var Drage, være opstået.

Galleri

Noter

Litteratur 
 Rolf Kuse: Drage in Nordfriesland. Ein Stapelholmer Dorf im Wandel des 20. Jahrhunderts. Husum Druck- und Verlagsgesellschaft, Husum 2010, .
 Peter Lauridsen: "Vort Folks Sydgrænse" (i: Sønderjyske Aarbøger 1893; s. 253-289)

Eksterne henvisninger 

Byer i Kreis Nordfriesland
Byer i Slesvig-Holsten
Bodil Nørgaard

Bodil Nørgaard Pedersen (født 1940) er en tidligere dansk atlet. Hun var medlem af Skive IK.

Bodil Nørgaard satte 8. september 1958 dansk rekord i femkamp med 3.919 point, næsten 100 point over Jytte Korts gamle rekord rekord. Rekordserien var: 80 meter hæk: 12,1 – kuglestød: 10,71 – højdespring: 1,44 – længdespring: 4,98 – 200 meter: 27,0.
Hun satte 7. august 1960 dansk rekord i 80 meter hæk med tiden 11,5.
Hun var også med til at på Bislett Stadion under kvindelandskampen mod Norge 20. juli 1960 at sætte den danske rekord på 4 x 100 meter stafet. Rekordholdet bestod af Lone Hadrup, Bodil Nørgaard, Anne-Lise Olsen og Vivi Markussen, der løb i den nævnte rækkefølge. Den nye rekordtid 47,9 sek var forbedring på godt to sekunder af den hidtidige
rekord, som var sat under olympiaden i London i 1948.

Danske mesterskaber 
  1960 Diskoskast 39,22
  1960 80 meter hæk 12.1
  1959 80 meter hæk 12.1
  1959 Ottekamp
  1958 80 meter hæk 12.2
  1958 Diskoskast 36,14
  1958 Ottekamp 5668p
  1957 80 meter hæk 12.1
  1957 Femkamp 3540p
  1957 4 x 100 meter 52,4
  1956 4 x 100 meter 52,0

Eksterne henvisninger 
 DAF i tal – Bodil Nørgaard

Mangekæmpere fra Danmark
Atleter fra Skive IK
Diskoskastere fra Danmark
Hækkeløbere fra Danmark
American Association 1887

American Association 1887 var den sjette sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 16. april – 10. oktober 1887. I forhold til sæsonen før havde Cleveland Forest Citys erstattet Pittsburgh Alleghenys, som i mellemtiden var skiftet til National League.

Mesterskabet blev vundet af St. Louis Browns, som vandt 95 og tabte 40 kampe, og som dermed sikrede sig sit tredje mesterskab i American Association – de to første blev vundet i 1885 og 1886.

Resultater

Kilder / eksterne henvisninger 

 Retrosheet – The 1887 Season 
 Baseball Reference – 1887 American Association Team Statistics and Standings 
 Baseball Almanac – Year In Review : 1887 American Association

Baseball i 1887
Sæsoner i American Association (1882-91)
American Association 1888

American Association 1888 var den syvende sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 18. april – 17. oktober 1888. I forhold til sæsonen før havde Kansas City Cowboys erstattet New York Metropolitans, som lukkede efter 1887-sæsonen.

Mesterskabet blev vundet af St. Louis Browns, som vandt 92 og tabte 43 kampe, og som dermed sikrede sig sit fjerde mesterskab i American Association – de tre første blev vundet i 1885, 1886 og 1887.

Resultater

Kilder / eksterne henvisninger 

 Retrosheet – The 1888 Season 
 Baseball Reference – 1888 American Association Team Statistics and Standings 
 Baseball Almanac – Year In Review : 1888 American Association

Baseball i 1888
Sæsoner i American Association (1882-91)
Universidad Austral de Chile

Universidad Austral de Chile (Syd Universitetet) (spa.: Univerisdad Austral) er et universitet i Valdivia, Chile, der blev grundlagt i 1954. Det er syd-Chiles ældste universitet.

Universiteter i Chile
Herman Cain

Herman Cain (født 13. december 1945, død 30. juli 2020) var en amerikansk forretningsmand og republikansk politiker.

Han forsøgte at blive republikanernes kandidat til det amerikanske præsidentvalg 2012, men trak sig i december 2011 efter anklager om utroskab..

Herman Cain døde d. 30 juli 2020 efter at have fået covid-19.

Referencer 

Amerikanske republikanske præsidentkandidater 2012
Personer fra Memphis
Dødsfald relateret til Covid-19
Sæd (Stabelholm)

Sæd (dansk) eller Seeth (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende fem kilometer øst for Frederiksstad på gestryggen i landskabet Stabelholm. Sæds byvåben viser en typisk stabelholmsk bondeklokke.

I Sæd findes med saksergården, haubargen og den slesvigske gård gårdtyper fra både syd, vest og nord. Med hensyn til byggeskik kan området altså kaldes for et overgangsområde mellem de forskellige gårdtyper. Haubargen, som ellers er kendetegnede for Ejdersted, er fra 1825.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

Historie 
Stabelholm led i middelalderen meget under oversvømmelser, især efter 1338, og to marsksogne, Sankt Johannes syd for Svavsted og Dornebøl sydøst for Sønderhøft, skal være gået helt til grunde og befolkningen flyttet op på gest-randen henholdsvis i syd og nord. Derved skulle to byer, hvoraf den ene var Sæd, være opstået.

Billeder

Noter

Litteratur 
 Peter Lauridsen: "Vort Folks Sydgrænse" (i: Sønderjyske Aarbøger 1893; s. 253-289)

Eksterne henvisninger 

 Kommunens hjemmeside

Byer i Kreis Nordfriesland
Byer i Slesvig-Holsten
Heine Jensen

Heine Ernst Jensen (født 11. februar 1977 i Thisted) er en dansk håndboldtræner, der til daglig er cheftræner for det norske herrehold Nærbø Herrer.

Som spiller har han bl.a. spillet for Stord IL i Norge.

Jensen har siden 2006 været kæreste med Mette Ommundsen., den tidligere Sola HK, Tertnes IL og HC Leipzig-spiller

Trænerkariere 
Jensen har været træner i Stord og Sola Håndball.

I 2007 blev kæresten Mette Ommundsen klar til HC Leipzig, og Jensen blev træner for holdet SV Union Halle-Neustadt.

Siden 2008 har Jensen trænet kvinderne i HC Leipzig, der vandt det tyske mesterskab i 2009 og 2010.

Det tyske håndboldforbund frigav Jensen fra sin kontrakt som hovedtræner i HC Leipzig den 25. marts 2011, hvorefter at han engagerede sig som træner for det tyske landshold i 2012.

Jensen havde begge job til den 30. juni 2011. Derefter havde han kun ansvaret for kvindelandsholdet.

Jensen ledede første gang Tyskland i et mesterskab under VM 2011 i Brasilien.

I 2019, blev han præsenteret som ny landstræner for Kinas kvindehåndboldlandshold.

Kilder

Eksterne henvisninger 
 Profil  på Eurohandball.com 
 Profil på dhb.de 

Håndboldspillere fra Danmark
Håndboldtrænere fra Danmark
Personer fra Thisted
Eigil Petersen

Eigil Thorsten Osvald Petersen (14. juli 1875 i Klaksvík – 14. januar 1917 i København) var en dansk bladtegner.

Eigil Petersen blev født i Klaksvík på Færøerne hvor faderen var distriktslæge. Han voksede op i Thy, og fra sit 16. år gik han i skole i Kolding, hvor rektoren Sigurd Müller opdagede hans tegnetalent og var medvirkende årsag til at han blev optaget på Kunstakademiet i København. Men man fandt der ud af at Eigil Petersen var farveblind, og han fik derfor ikke meget ud af malerundervisningen. Desuden faldt han ikke ind i miljøet og opgav derfor billedhuggerretningen.

En kort periode var han arbejdsmand på Flydedokken, en periode han selv beskrev således: "næst efter min 16 Maaneders Soldatertjeneste ved jeg ikke af, at jeg har tilbragt lykkeligere tid...". Han fik her blandt arbejdere og andre personligheder i byens underklasse en rig inspirationskilde, som han ofte senere anvendte i sine bladtegninger.

I mellemtiden havde han fået enkelte tegninger optaget i vittighedsbladet Klods-Hans, og blev snart løselige knyttet til forskellige blade, bl.a. Middagsposten, Verdensspejlet og Ekstrabladet.

Hans gennembrud kom ved sin stilling som tegner til Verdensspejlet, hvor han udførte karikaturer under titlen "Dagens Mand". Her karikerede han byens kendte personligheder, bl.a. Johannes V. Jensen, Thorvald Bindesbøll og yndlingsofferet forfatteren Carl Ewald.

Efterfølgende blev han ansat ved Ekstrabladet, hvor han tegnede "Dagens Tegning" (hver anden dag af Axel Nygaard), med en vittig tekst af redaktøren Frejlif Olsen, samt den kunstnerisk fuldendte serie "Mennesker", også med tekst af Frejlif Olsen. Et udvalg af disse blev udgivet i bogen Mennesker, som udkom i 1907.

Han følte selv bestandig at han spildte sit talent som bladtegner, og ønskede til det sidste at slå igennem som "rigtig" kunstner. Kort før sin død ytrede han ønske om at uddanne sig til billedhugger og helt opgive tegneriet.

Eigil Petersen befandt sig altid bedst sammen med de nedre lag i samfundet, og det tog også på helbredet. Han led af tuberkulose, og hans selvmedicinering med alkohol tærede kun på kræfterne. Han døde som 42-årig i København og er begravet på Vestre Kirkegård.

 Litteratur 
 Walter Schwartz (red.), Eigil Petersen – Tegninger'', Rasmus Navers Forlag, 1947. Indeholder en biografi over Eigil Petersen.

Eksterne kilder/henvisninger 
 

 

Tegnere fra Danmark
Tegnere fra Færøerne
Personer fra Klaksvik
Danskere i 1900-tallet
Personer i Dansk Biografisk Leksikon
Albrecht 1. af Tyskland

Albrecht 1. af Tyskland (cirka 1255 – 1. maj 1308) var tysk konge fra 1298 til sin død i 1308.

Albrecht var søn af Rudolf 1. af Tyskland og Gertrud af Hohenberg.

Hertug af Østrig og konge af Tyskland
I 1282 udnævnte faderen ham til hertug af Østrig og Steiermark. Ved sin fars død i 1291 blev Albrecht ikke konge af Tyskland. Han gjorde siden oprør mod sin fars efterfølger Adolf af Nassau. Efter Adolfs død i 1298 blev Albrecht valgt til konge af Tyskland, men blev myrdet af sin brorsøn Johann Parricida.

Ægteskab
I 1274 giftede Albrecht sig med Elisabeth af Göritz (tysk: Elisabeth von Kärnten, Görz und Tirol). Parret fik 12 børn:
 Agnes (1281-1364)
 Rudolf 1 af Bøhmen (1282-1307)
 Frederik den Smukke, (1289-1330). Under navnet Frederik 3.  var han tysk modkonge fra 1314 til 1330.
 Leopold 1., hertug af Østrig (1290-1326)
 Albrecht 2., hertug af Østrig (1298-1358)
 Otto, hertug af Østrig (1301-1339)
 Meinhard (1300-1309)
 Anna (død 1327) 
 Katarina (død 1323)
 Gutta (død 1329)
 Elisabeth (død 1353)
 Henrik (død 1327)

Tysk-romerske kejsere
Huset Habsburg
Myrdede regenter
Hertuger af Østrig
Indianna Dawn

Indianna Dawn er en folk/pop/alt-country-kvintet fra København. Bandet er centreret om sangerinden og sangskriveren, Dianna Dønns, og blev dannet i København i 2008. Indianna Dawn albumdebuterede med ‘Somebody’s Dead’ 5. september 2011 (Playground Music), som kastede førstesinglen ‘I Always Miss You’ af sig.

To digitale bonustrack blev også udsendt i forbindelse med albummet, heraf nummeret ‘Katja’, som peger i retning af en mindre countrybetonet og mere alternativ-pop funderet lyd, med inspirationer fra bands som Arcade Fire, Wilco m.fl.

I forbindelse med debutalbummet, lancerede Indianna Dawn et “Huskoncert” koncept, hvor bandet i stedet for den traditionelle turné, tog på turné i almindelige menneskers dagligstuer, hvor de gav intime koncerter under beskedne forhold. 



Medlemmer 
 Dianna Dønns: Vokal, akustisk guitar
 Nicoline Mørup Christensen: Banjo, tangenter, kor
 Kasper Olsen: El-guitar, mandolin, kor mm
 Søren Adolph: Bas
 Rasmus Glendorf; Trommer, kor

Diskografi

Album 
 Somebody’s Dead 
Release 5. september 2011 (Playground Music)

Tracklist:
 Rediscovering Myself
 I Always Miss You
 More Than Alright
 Honey Blue Over You
 A Day Too Long
 Can't Seem To Let It Be
 Somebody's Dead
 Oh Nashville
 So We Can Be Together
 Issues I Have

Singler 
 I Always Miss You
 Katja

Eksterne henvisninger 

 Officiel hjemmeside
 Indianna Dawn: "Hvor der er hjerterum, er der spilleplads" 
 Gaffas anmeldese af "Somebody's Dead" (2011) 

Musikgrupper fra Danmark
Musikgrupper fra 2008
Edmund Sebree

Edmund Bower Sebree (7. januar 1898 – 25. juni 1966) var en general for amerikanske styrker under 2. verdenskrig. Under det strategisk vigtige slaget om Guadalcanal havde han i kort tid kommandoen over enheder fra Americal Division enheder i kamp med japanske styrker om kontrollen over øen. Efter slaget om Guadalcanal blev general Sebree sendt tilbage til USA for at optræne og gå i kamp med 35. infanteridivision, som han blev næstkommanderende for. Under felttoget i Lorraine havde han kommandoen over en uafhængig styrke med infanteri og kampvogne samt artilleri og støtteenheder, som befriede Nancy. Efter krigen var han den første amerikanske militærattache i Australien.

Henvisninger

Bøger

Eksterne henvisninger 
 
 
 
 
 

Generaler i United States Army
Amerikanere i 2. verdenskrig
I Have a Dream (flertydig)

I Have a Dream kan være:
 I Have a Dream - en tale af Martin Luther King
 I have a dream (sang af ABBA) - en sang af Abba
 I have a dream (sang af Kalafina) - en af Kalafina
Vilhelm 1. af Nassau-Dillenburg

Vilhelm 1. af Nassau-Dillenburg, kendt som Vilhelm den Rige, (født 1487 i Dillenburg, død 6. oktober 1559 samme sted) var fra 1516 til 1559 den regerende greve af Nassau-Dillenburg. 

Som greve af Nassau var Vilhelm herre af Siegen, Dillenburg, Hadamar, Herborn. Desuden var han greve af Katzenelnbogen (en grevindetitel som den nuværende hollandske dronning har arvet), Vianden (i Luxembourg) og Diez.

Reformationen 
Vilhelm 1. var en moderat lutheraner. Han gennemførte Reformationen i 1533, og han tilsluttede sig det schmalkaldiske forbund i 1535.

Familie 
Vilhelm 1. var søn af Elisabeth af Hessen-Marburg og Johan 5. af Nassau-Vianden-Dietz.

Han blev gift to gange. Hans første ægteskab var med den hollandsk-belgiske Walburga van Egmont (1490 – 1529). De fik to døtre. 

I sit andet ægteskab med Juliana til Stolberg fik Vilhelm 12 børn. De mest kendte er 
 Vilhelm den Tavse (1533 i Dillenburg – 1584 i Delft) var leder af det hollandske oprør mod Spanien.
 Johan 6. af Nassau-Dillenburg (1536 i Dillenburg – 1606 i Dillenburg) var statholder i Gelderland og grundlægger af Unionen i Utrecht.
 
Vilhelm 1. havde mindst én søn født udenfor ægteskab. Da Vilhelm døde, efterlod han gæld, så det er på grund af sine mange børn, at han har fået tilnavnet den rige. 

Personer i Nederlandenes historie
Ottoniske linje af Huset Nassau
Tyskere i 1400-tallet
Tyskere i 1500-tallet
Paneeraq

Paneeraq er et grønlandsk navn som betyder "lille datter" på dansk.

Eksterne henvisninger 

Mini-parlør (Det grønlandske hus i Aarhus) 

Pigenavne
Johan 5. af Nassau-Vianden-Dietz

Johan 5. af Nassau-Vianden-Dietz (9. november 1455 i Breda – 30. juli 1516 i Dillenburg) var greve af Nassau-Dillenburg fra 1475 til 1516. Han var farfar til Vilhelm den Tavse.

Besiddelser i Nederlandene 
Johan 5. blev statholder af Gelderland og Zutphen i 1504. Samme år arvede han også Breda i Noord-Brabant og Vianden i Luxembourg.

Familie 
Johan 5. var søn af Maria af Loon-Heinsberg og Johan 4. af Nassau-Dillenburg.

Han giftede sig med Elisabeth af Hessen-Marburg. De fik seks børn. Henrik 3. af Nassau-Breda arvede de nederlandske og luxembourgske besiddelser, mens Vilhelm 1. af Nassau-Dillenburg arvede de tyske besiddelser. 

Personer i Nederlandenes historie
Ottoniske linje af Huset Nassau
Nederlandske statholdere
Personer fra Breda
Kugleprimula

 
Kugleprimula (Primula denticulata), også skrevet Kugle-Primula, er en staude med en grundstillet bladroset og en opret, blomsterbærende stængel. Planten dyrkes i flere farvevarianter på grund af den tidlige blomstring.

Beskrivelse 
Kugleprimula er en flerårig, urteagtig plante med en grundstillet bladroset. Bladene er hele, lancetformede til omvendt ægformede med tandet rand. Oversiden er lysegrøn og rynket, mens undersiden er lysegrøn med dunet behåring langs ribberne og en gullig, melet belægning. 

Blomstringen foregår i marts-april, hvor man finder blomsterne samlet i en kugleformet stand yderst på en bladløs, opret stængel. De enkelte blomster er regelmæssige og 5-tallige med sammenvokset kronrør og purpurrøde, blå eller hvide kronblade. Frugterne er kapsler med mange frø.

Rodsystemet består af en kort, lodret jordstængel og kraftige, grove rødder.

Højde x bredde og årlig tilvækst: 0,30 x 0,30 m (30 x 30 cm/år). I hjemlandet vil planterne dog ofte være betydeligt lavere.

Hjemsted 
Kugleprimula hører hjemme i et stort område af Hindukush og Himalaya, nemlig fra Afghanistan og det nordlige Pakistan over Nepal, sikkim, Bhutan, det sydøstlige Tibet og de kinesiske provinser Yunnan, Sichuan og Guizhou til det nordlige Burma. Alle steder findes de nær eller oven for trægrænsen på lysåbne eller let skyggede voksesteder med en let fugtig, humusrig jordbund. 

Sagarmatha nationalparken ligger i Solu-Khumbu distriktet i det nordøstlige Nepal. Her vokser arten i højder mellem 3.000 og 4.000 m, dvs. nær skovgrænsen, sammen med bl.a. buskpotentil, Cassiope fastigiata (en art af kantlyng), Codonopsis thalictrifolia (en art af snerleklokke), Fritillaria cirrhosa (en art af fritillaria), himalayabirk, himalayaedelweiss, Juniperus indica (en art af ene), Lilium nepalense (en art af lilje), Primula sikkimensis (en art af kodriver), Rhododendron campanulatum  (en art af rododendron) og Thalictrum chelidonii  (en art af frøstjerne)

Note 

Haveplanter
Lyserøde blomster